সিএনজির সাথে কথা বলার সময় দেখি বাস আসছে। তোহ সিএনজি বাদ দিয়ে বাসে উঠলাম। জনপ্রতি ১০ টাকা দিয়ে নতুন বাজার পৌছালাম। ওখান থেকে সিএনজি ১০০ টাকা রিজার্ভে নেভি ক্যাম্প। শুধুমাত্র নিয়ে যাবে। আপনি চাইলে লোকালেও যেতে পারবেন, জনপ্রতি ২০ টাকা দিয়ে। তারপর নেভি ক্যাম্পে জনপ্রতি ২০ টাকা এন্ট্রি ফি দিয়ে ঢুকলাম। তারপর কাপ্তাই লেক এর মনোমুগ্ধকর দৃশ্য উপভোগ করা শুরু করলাম। আপনি চাইলে নেভি ক্যাম্পের লেকে বোট রাইডিং করতে পারবেন। কিন্তু এক্সাট কত করে ভাড়া পার বোট সেটা জানা নেই। সময় স্বল্পতার জন্য আমরা বোট রাইডিং করতে পারি নি। ফেরার সময় হঠাৎ ইমার্জেন্সির কারণে আর আমাদের রাঙ্গামাটি যাওয়া হলো না। আমাদের ঢাকাতে ফিরতে হলো। তাই নেভি ক্যাম্প থেকে আবার ১০০ টাকা করে সিএনজি ভাড়া করে নতুন বাজার আসলাম। চেষ্টা করবেন নেভি ক্যাম্প থেকে যেনো সন্ধ্যার আগে ফেরার কারণ সন্ধ্যার সময় থেকে বন্যহাতি রাস্তার উপরে শুয়ে থাকে এবং লোকজন দেখলে আক্রমণ করতে পারে। নতুন বাজার থেকে জনপ্রতি ৬৫ টাকা দিয়ে লোকাল বাসে চট্টগ্রাম বদ্দারহাট টার্মিনাল আসলাম। এক ফ্রেন্ডের সুগন্ধাতে কাজ ছিলো তাই ৮০ টাকা রিক্সা ভাড়া দিয়ে সুগন্ধা গেলাম। সেখানে কাজ সেরে ১০০ টাকা সিএনজি ভাড়া করে আসলাম দামপাড়া। এরমধ্যে এক বন্ধু বললো এসি বাসে যাবে তাই লন্ডন এক্সপ্রেসে জনপ্রতি ১০০০ টাকা করে ঢাকার টিকেট নিলাম। যেহেতু বাস অপারেটর হোটেল ব্রেকে যাত্রীদের ব্যুফে প্রোভাইড করছে তাই আমাদের রাতে হালকা নাস্তা ছাড়া কিছু লাগেনি। নাস্তাতে জনপ্রতি ২০ টাকা গিয়েছে। তোহ পরের দিন চলে আসলাম ঢাকাতে।